|  |  |
| --- | --- |
| **ŠIFRA OPĆINE** | **008** |
| **RKP** | **30111** |
| **MB** | **2546299** |
| **OIB** | **24078212554** |
| **RAZINA** | **22** |
| **RAZDEJL** | **000** |
| **NDK** | **8411** |
| **RAZDOBLJE** | **01.01.-31.12.2018.** |
| **ZAKONSKI PREDSTAVNIK** | **Općinski načelnik** **mr.sc. Toni Juranić, dipl.oec.** |
| **BILJEŠKE SASTAVILA** | **Voditeljica odsjeka za proračun, financije i računovodstvo****Kay Derenčinović, dipl.oec.** |

 

 **R E P U B L I K A H R V A T S K A**

**PRIMORSKO-GORANSKA ŽUPANIJA**

 **OPĆINA BAŠKA**

 **51523 BAŠKA, PALADA 88**

KLASA:400-05/19-01/1

URBROJ:2142-03-02/1-19-1

Baška, 15. veljače 2019. godine

**BILJEŠKE UZ FINANCIJSKA IZVJEŠĆA OPĆINE BAŠKA**

**ZA RAZDOBLJE**

**OD 01.01.2018. DO 31.12.2018. GODINE**

Pravilnikom o financijskom izvještavanju u proračunskom računovodstvu („Narodne novine“ br. 3/15, 93/15, 135/15, 2/17, 28/17, 112/18) propisan je oblik i sadržaj financijskih izvještaja, razdoblja za koja se sastavljaju, te obveza i rokovi njihova podnošenja. Općina Baška, kao JLS, godišnje financijske izvještaje sastavlja i predaje na slijedećim obrascima:

1. Bilanca, obrazac BIL
2. Izvještaj o prihodima i rashodima, primicima i izdacima, obrazac PR-RAS
3. Izvještaj o rashodima po funkcijskoj klasifikaciji, obrazac RAS-funkcijski
4. Izvještaj o promjenama u vrijednosti i obujmu imovine i obveza, obrazac P-VRIO
5. Izvještaj o obvezama, obrazac Obveze
6. Bilješke uz financijske izvještaje.

**1. BILJEŠKE UZ BILANCU NA DAN 31. PROSINCA 2018. GODINE**

**AOP 001 IMOVINA**

Ukupna imovina Općine Baška iznosi 121.122.493,91 kn, a sastoji se od:

* nefinancijske imovine 58.931.908,22 kn
* financijske imovine 62.190.585,69 kn.

**AOP 002 NEFINANCIJSKA IMOVINA**

U odnosu na početak promatranog razdoblja evidentirano je povećanje nefinancijske imovine 7,3%.

U 2018. godini evidentirano je povećanje imovine u iznosu 6.552.836,61 kn. Nabavljeno je osnovnih sredstava vrijednosti 6.352.856,14 kn, primljena je donacija zemljišta vrijednosti 36.000,00 kn (180 m²), naknadno je evidentirano zemljište vrijednosti 43.850,00 kn. Izvršeno je isknjiženje ispravka vrijednosti uništene i prodane imovine 120.130,47 kn. Vrijednost imovine umanjena je u iznosu 2.555.889,22 kn, s osnova prodaje zemlje (258,50 m²) 23.850,00 kn, zamjene zemljišne čestice knjigovodstvene vrijednosti 29.400,00 kn (49 m²), prodaje opreme 17.744,00 kn, isknjižene uništene imovine 102.386,47 kn i ispravka vrijednosti 2.382.508,75 kn.

U nefinancijskoj imovini zemljišta (AOP 004) vrijednosti 25.605.878,32 kn sudjeluju s 43,4%, nematerijalna imovina (AOP 005 – 006) vrijednosti 1.963.973,22 kn s 3,3%, građevinski objekti vrijednosti (AOP 008) 26.335.905,13 kn s 44,7%, oprema (AOP 014) vrijednosti 1.869.962,15 kn s 3,2%, prijevozna sredstva (AOP 024) 14.356,50 kn i umjetnička djela (AOP 030) 8.352,72 kn s 0%, nematerijalna imovina (AOP 040) vrijednosti 558.621,10 kn s 0,9%, te nefinancijska imovina (AOP 051),u pripremi vrijednosti 2.574.859,08 kn čine 4,4% ukupne nefinancijske imovine.

**AOP 004 MATERIJALNA IMOVINA – PRIRODNA BOGATSTVA**

Saldo neproizvedene dugotrajne imovine (zemljišta) na kraju 2018. godine iznosi 25.605.878,32 kn, što predstavlja povećanje od 3,9% u odnosu na početni saldo.

U 2018. godine povećana je vrijednost zemljišta u iznosu 959.454,26 kn za 1.491,785 m² više, evidentirana je i naknadno pronađena imovine temeljem rješenja javnog bilježnika površine 184,25 m², vrijednosti 20.000,00 kn a prodano je zemljišta ukupne površine 260,42 m², vrijednosti 53.250,00 kn, od toga 211,42 m², vrijednosti 23.850,00 kn, nije bilo evidentirano u imovini do trenutka prodaje.

**AOP 012 OSTALI GRAĐEVINSKI OBJEKTI**

Evidentirano je povećanje vrijednosti ostalih građevinskih objekata 31,2% za izvršena ulaganja u izgradnju oborinske kanalizacije, javne rasvjete, te uređenje partera trga u Baški.

**AOP 014 POSTROJENJA I OPREMA**

**AOP 021 UREĐAJI, STROJEVI I OPREMA ZA OSTALE NAMJENE**

Evidentirano je povećanje vrijednosti postrojenja i opreme 114,7% **AOP 021** za nabavu komunalne opreme, 4 sanitarna mobilna objekta, tuša za plažu, klupa, kamenica, ograda, zastava, oglasnih ploči i tabli, prometnih znakova, kalorimetara za očitanje potrošnje u osnovnoj školi, defibrilatora, opreme za dječja igrališta i blagdanske dekoracije.

**AOP 024 PRIJEVOZNA SREDSTVA - AOP 025, 029**

Evidentirano je smanjenje vrijednosti i ispravka vrijednosti prijevoznih sredstava ukupno 20,7% manje u odnosu na početak promatranog razdoblja, slijedom prodaje rashodovanog skutera bez knjigovodstvene vrijednosti.

**AOP 040 NEMATERIJALNA PROIZVEDENA IMOVINA**

Evidentirano je smanjenje vrijednosti nematerijalne proizvedene imovine 52,7% temeljem izvršenog ispravka vrijednosti.

**AOP 051 DUGOTRAJNA NEFINANCIJSKA IMOVINA U PRIPREMI**

Na dan 31. prosinca 2018. godine evidentirano je 2.574.859,08 kn imovine u pripremi, povećanje u odnosu na početak razdoblja od 70%. Tijekom 2018. godine na imovini u pripremi evidentirana su ulaganja u projekte izgradnje cesta 263.686,85 kn, oborinske kanalizacije 311.979,39 kn, projektne dokumentacije za uređenje obalnog pojasa naselja Baška 293.437,50 kn, projektnu dokumentaciju za izgradnju reciklažnog dvorišta 74.875,00 kn, projektnu dokumentaciju za izgradnju sunčane elektrane 84.225,00 kn, projektnu dokumentaciju za izgradnju optičke mreže 26.645,30 kn, te stanice za e-bicikle 5.625,00 kn, sveukupno 1.060.474,04 kn.

Vrijednost dugotrajne imovine ispravlja se propisanim stopama ispravka vrijednosti sukladno Pravilniku o proračunskom računovodstvu i računskom planu. Sitan inventar otpisuje se u 100% iznosu u trenutku stavljanja u upotrebu. Imovina je evidentirana temeljem knjigovodstvene vrijednosti. Temeljem odluke Općinskog načelnika izvršen je sveobuhvatan popis materijalne i nematerijalne imovine, izvršeno je usklađenje sa stanjem u poslovnim knjigama, te nisu utvrđene razlike između knjigovodstvenog i stvarnog stanja. Izvješće o popisu dostavljeno je Općinskom načelniku 12. veljače 2018. godine.

**AOP 063 FINANCIJSKA IMOVINA**

U odnosu na stanje na početku promatranog razdoblja financijska imovina umanjena je 3,8%. Najveće smanjenje iskazano je kod:

- potraživanja za prihode poslovanja (AOP 140) 50,4% slijedom izvršenog ispravka vrijednosti potraživanja, koje je provedeno uzimajući u obzir vrijeme kašnjenje u naplati, te da li je nad dužnikom pokrenut stečajni ili likvidacijski postupak

- novčanih sredstava na žiro računu (AOP 067).

**AOP 064 NOVAC U BANCI I BLAGAJNI**

Na dan 31. prosinca 2018. godine saldo novčanih sredstava iznosi 3.099.531,85 kn, s sastoji se od novčanih sredstava na redovnom žiro računu, izdvojenih novčanih sredstva za izvlaštenje zemljišta za potrebu izgradnje prometnice, te sredstava u blagajni. U odnosu na početak promatranog razdoblja evidentirano je smanjenje novčanih sredstava od 23,3%.

**AOP 067 NOVAC NA RAČUNU KOD TUZEMNIH POSLOVNIH BANAKA**

Općina Baška obavljala je novčano poslovanje putem žiro računa otvorenog kod Erste & Steiermärkische bank d.d. IBAN broj HR2624020061800800001. Saldo žiro računa na dan 31. prosinca 2018. godine iznosio je 3.068.754,76 kn. Novčanim sredstvima na žiro računu prema potpisnom kartonu pojedinačno raspolaže dvoje potpisnika.

**AOP 070 IZDVOJENA NOVČANA SREDSTVA**

U 2014. godini otvoren je transakcijski račun za posebne namjene u svrhu deponiranja sredstava za postupak izvlaštenja za rekonstrukciju ulice Labic u Jurandvoru, k.č. 6115/4 k.o. Baška, 36 m². Na dan 31. prosinca 2018. godine saldo računa iznosi 27.024,43 kn.

**AOP 071 NOVAC U BLAGAJNI**

Blagajničko poslovanje vođeno je u skladu s propisima o poslovanju gotovinom. Na dan 21. prosinca 2018. godine uz prisutnost blagajnika izvršen je popis novca u blagajni. Stanje novca u blagajni iznosilo je 3.752,66 kuna, što odgovara knjigovodstvenoj evidenciji i stanju blagajne prema blagajničkom izvještaju.

**AOP 073 DEPOZITI, JAMČEVNI POLOZI**

Saldo potraživanja za depozite, jamčevne pologe i potraživanja od zaposlenih sadrži:

- za poreze 5.830,95 kn

- za plaćene predujmove 77.534,50 kn.

**AOP 081 POTRAŽIVANJA ZA DANE ZAJMOVE**

Saldo danih zajmova iznosi 23.727,93 kn danog zajma iz 1998. U 2002. godini djelomično je vraćen dio zajma u iznosu 76.272,07 kn. U svrhu naplate ostatka duga u iznosu od 23.727,93 kn pokrenut je sudski postupak početkom 2004. godine. Nakon pokretanja stečaja u 2007. godini potraživanje je prijavljeno u stečajnu masu. S obzirom da je subjekt brisan iz sudskog registra u 2018. godini izvršen ispravak vrijednosti u 100% iznosu.

**AOP 128 DIONICE I UDJELI U GLAVNICI**

Udjeli u glavnici sastoje se od slijedećih udjela:

1. Ponikve voda d.o.o. 49.014.927,04 kn

- potraživanja za upisani kapital 44.912.600,00 kn

- potraživanja za uplaćeni neupisani kapital 4.102.327,04 kn

2. TD Baška d.o.o. 100.000,00 kn

3. Radio OK 60.000,00 kn

4. Ponikve eko otok Krk d.o.o. 6.863.505,56 kn

- potraživanja za upisani kapital 5.698.900,00 kn

- potraživanja za uplaćeni neupisani kapital 1.164.605,56 kn

5. Ponikve usluga d.o.o. 438.000,00 kn

Tijekom 2018. godine evidentirano je povećanje ulaganja u temeljni kapital Ponikve eko otok Krk d.o.o. u iznosu 830.414,59 kn, za izgradnju EKI instalacija 374.061,78 kn, te za sufinanciranje izgradnje pretovarne stanice Treskavac 456.352,81 kn.

Izvršen je ispravak vrijednosti dionica i udjela u glavnici tuzemnih kreditnih institucija u iznosu 9.597,11 kn (stečaj banke).

**AOP 140 POTRAŽIVANJA ZA PRIHODE POSLOVANJA**

Evidentirano je ukupno 4.230.969,57 kn potraživanja i 1.942.333,88 kn ispravka vrijednosti (**AOP 156)**, koje je izvršen u 2018. godini, uzimajući u obzir vrijeme kašnjenje u naplati, te da li je nad dužnikom pokrenut stečajni ili likvidacijski postupak.

Saldo potraživanja sastoji se od potraživanja za poreze 2.359.163,45 kn AOP 141, prihoda od imovine 568.076,33 kn AOP 151, upravne i administrativne pristojbe 938.770,85 kn AOP 152, te potraživanja za kazne 364.958,94 kn AOP 155. Dospjela potraživanja iznose 3.383.481,95 kn. Potraživanja za poreze čine 69,7% ukupno dospjelih potraživanja. Usklađenja potraživanja provodila su se kontinuirano tokom cijele godine, a krajem siječnja dostavljeni su IOS-i sa stanjem na 31. prosinca 2018. godine. Iako većina nije vraćena evidentirano je podmirenje dijela obveza u siječnju i veljači 2019. godine. Usklađenje i utvrđivanje zastare za potraživanja s osnove poreznih prihoda, za koja je evidenciju do 2016. godine vodila Porezna uprava, provode se vrlo sporo s obzirom na nemogućnost utvrđivanja koja su u zastari, odnosno za koja su pokrenuti postupci prisilne naplate.

U 2018. godini izvršen je otpis potraživanja za koja se se dužnici pozvali na zastaru ili su brisane iz registara u ukupnom iznosu 45.416,44 kn.

**AOP 141 POTRAŽIVANJA ZA POREZE**

Ukupna potraživanja iznose 2.359.163,94 kn (dospjela), s osnova poreza na kuće za odmor, poreza na potrošnju, poreza na tvrtku, porez na reklame, porez na korištenje javne površine. U odnosu na prethodnu godinu potraživanja su veća 12,2% ili 256.205,18 kn, s osnova potraživanja poreza na promet nekretnina, poreza na potrošnju i poreza na tvrtku.

S osnova poreza na potrošnju na dan 31. prosinca 2018. godine evidentirano je potraživanje u iznosu 175.441,22 kn (48,4% više u odnosu na prethodnu godinu). U 2018. godini naplaćeno je 792.877,16 kn ili 8% više u odnosu na prethodnu godinu.

U 2018. godini izdano je 1747 rješenja poreza na kuće za odmor. Evidentirano je potraživanje u iznosu 1.181.628,34 kn. Naplaćeno je 1.193.364,09 kn, 8,2% manje u odnosu na prethodnu godinu. Potraživanja na dan 31. prosinca 2018. godine iznose 729.197,35 kn, 1,6% manje u odnosu na prethodnu godinu.

U 2018. godini s osnova potraživanja poreza na tvrku iz prethodnih godina ostvareno je 5.664,11 kn. Potraživanja na dan 31. prosinca 2018. godine iznose 340.959,47 kn.

Tijekom 2018. godine s osnova poreza na korištenje javne površine Jedinstveni upravni odjel Općine Baška izdao je 24 rješenja u iznosu 40.897,50 kn. Potraživanja na dan 31. prosinca 2018. godine iznose 762,02 kn, 710,00 kn glavnice i 52,02 kn kamata. Dospjela potraživanja iznose 711,26 kn, 710,00 kn glavnice i 1,26 kn kamate. Za dospjelo potraživanje u iznosu 560,00 kn pokrenut je postupak prisilne naplate u srpnju 2016. godine.

U 2018. godini izvršen je ispravak vrijednosti poreznih potraživanja u iznosu 901.303,26 kn.

**AOP 151 POTRAŽIVANJA ZA PRIHODE OD IMOVINE**

Sadrže prihode od financijske imovine i prihode od nefinancijske imovine.

Prihodi od financijske imovine sadrže potraživanja s osnova zateznih kamata 252.420,38 kn, za koje je izvršen ispravak vrijednosti potraživanja u iznosu 161.228,51 kn.

Potraživanja za prihode od nefinancijske imovine sadrže potraživanja za naknade za koncesiju (dimnjačar), zakup poljoprivrednog zemljišta, poslovnih prostora i javne površine, direktnu spomeničku rentu, naknadu za promjenu poljoprivrednog zemljišta u građevinsko i naknadu za zadržavanje nezakonito izgrađenih zgrada u prostoru, ukupno 315.655,95 kn, od čega je dospjelo 304.462,98 kn. Ispravak vrijednosti potraživanja izvršen je u iznosu 224.271,44 kn.

**AOP 152 POTRAŽIVANJA ZA UPRAVNE I ADMINISTRATIVNE PRISTOJBE, PRISTOJBE PO POSEBNIM PROPISIMA I NAKNADE**

Sadrže potraživanja za:

* **prihoda od ekološke pristojbe**

Ekološka pristojba ostvaruje se temeljem Odluke o naplati ekološke takse iz 1995. godine, te Odluke o izmjeni i dopuni Odluke o naplati ekološke takse od 12. prosinca 1995. godine i 25. veljače 2000. godine, a namijenjena je za uređenje plaža i podizanje komunalnog standarda. Odlukom je utvrđeno da ekološku taksu plaća svaki građanin izvan stalnog prebivališta koji koristi usluge noćenja u smještajnom objektu na području općine. Ekološku taksu naplaćuju pravne i fizičke osobe koje pružaju usluge noćenja u smještajnim objektima. Visina takse iznosi 1,60 kn po osobi na noć, za razdoblje svibanj – rujan tekuće godine. Naplaćena taksa, umanjena za 10% odobrene provizije uplaćuje se na račun općine.

U 2018. godini ostvareno je 1.276.192,24 kn prihoda od ekološke pristojbe, a evidentirane pretplate iznose 187,20 kn. Tijekom prosinca i siječnja zatraženo je usklađenje i dostava izvješća o ukupno naplaćenoj pristojbi za 2018. godinu onim obveznicima koji su imali otvorena stanja na karticama (pretplata ili dugovanje). Dospjela potraživanja na dan 31. prosinca 2018. godine iznose 15.927,13 kn. Izvršen je ispravak vrijednosti potraživanja u iznosu 752,76 kn.

* **prihoda od boravišne pristojbe**

Zakonom o boravišnoj pristojbi kao jedan od izvora općinskih prihoda utvrđen je prihod od boravišne pristojbe. U 2018. godini ostvareno je 972.863,08 kn prihoda od boravišne pristojbe. Saldo nedospjelog potraživanja na dan 31. prosinca 2018. godine iznosi 6.890,27 kn, potraživanje naplaćeno u siječnju

* **prihoda od vodnog doprinosa**

Prihod od vodnog doprinosa ostvaruje se s osnove naplaćenog vodnog doprinosa, sukladno 12. članku Zakona o financiranju vodnog doprinosa (NN 153/09, 90/11, 56/13, 154/14, 119/15, 120/16, 127/17) za gradnju građevina kojega obračunavaju i naplaćuju Hrvatske vode JLS pripada 8% naplaćenog doprinosa, što je za 2018. godinu iznosilo 9.972,93 kn.

* **prihoda od povrata u proračun**

Povrati u gradski/općinski proračun sastoje se od prihoda ostvarenih od nadoknade dijela troškova od strane zakupaca za utrošenu električnu energiju, vodu, nadoknade troškova objave natječaja, nadoknada parničkih troškova, odnosno troškova izdavanja koncesijskih odobrenja. Saldo potraživanja na dan 31. prosinca 2018. godine iznosi 147.429,04 kn, od čega je dospjelo 142.133,50 kn. Dužnicima su poslane opomene. Ispravak vrijednosti potraživanja izvršen je u iznosu 63.890,31 kn.

* **prihoda po posebnim ugovorima**

Na dan 31. prosinca 2018. godine saldo potraživanja s osnova posebnih ugovora iznosi 95,79 kn s osonove zateznih kamata, za koje je izvršen ispravak vrijednosti potraživanja. Preplaćeni iznos od 500,00 kn prikazan je na kontu obveza temeljem primljenih predujmova.

* **prihoda od komunalnog doprinosa**

Tijekom 2018. godine evidentirano je potraživanje obveze za komunalni doprinos u ukupnom iznosu od 1.761.186,94 kn, od toga za izgradnju ili rekonstrukciju 1.304.564,52 kn, te za legalizaciju 456.622,42 kn. Evidentirane su preplate u iznosu 7.372,05 kn (prikazane na kontu obveza temeljem primljenih predujmova).

Temeljem odredbi članka 11. stavak 13. Odluke o komunalnom doprinosu („Službene novine Primorsko-goranske županije“ broj 21/07, 56/09, 25/10, 12/13) pravo na smanjenje obveze ostvarilo je 18 osoba, te je iz sredstava Proračuna podmireno ukupno 124.858,75 kn.

Na dan 31. prosinca 2018. godine potraživanja s osnove komunalnog doprinosa iznose 269.186,68 kn. Dospjela potraživanja iznose 217.357,68 kn. Izvršen je ispravak vrijednosti potraživanja u iznosu 80.030,34 kn.

* **prihoda od komunalne naknade**

U 2018. godini evidentirano je potraživanje u iznosu od 3.110.851,56 kn. Dospjela potraživanja na 31. prosinca 2018. godine iznose 456.994,73 kn, za razdoblje od 2005. do 2018. godine.

Ukupan saldo potraživanja temeljem 141 izdanih rješenja o ovrsi u razdoblju od 2006. do 2018. godine na dan 31. prosinca 2018. godine iznosi 103.468,01 kn. Preplaćeni iznos od 14.718,94 kn prikazan je na kontu obveza temeljem primljenih predujmova. Izvršen je ispravak vrijednosti potraživanja u iznosu 214.694,11 kn.

* **prihoda od naknada za priključenje na komunalnu infrastrukturu**

Dospjela potraživanja na dan 31. prosinca 2018. godine iznose 42.343,00 kn (11 osoba). Pokrenuti su postupci prisilne naplate. U 2018. godini izvršen je ispravak vrijednosti potraživanja u 100% iznosu.

**AOP 155 POTRAŽIVANJA ZA KAZNE I UPRAVNE MJERE**

Dospjela potraživanja sastoje se od:

**- potraživanja od kazni za pogrešno parkiranje u iznosu 261.677,09 kn**

U 2018. godini nije bilo izdanih prometnih kazni zbog odlaska prometnog redara u mirovinu, a novi djelatnik nije imao položen ispit. Ukupno je naplaćeno s osnova kazni iz prethodnih godina 6.116,66 kn. Saldo potraživanje na dan 31. prosinca 2018. godine iznosi 261.677,09 kn, za koje su pokrenuti postupci prisilne naplate.

**- potraživanja od kazni po prekršajnim nalozima u iznosu 103.181,85 kn**

Tijekom 2018. godine izdano je 31 prekršajnih naloga u iznosu 61.933.34 kn, uplaćeno je 43.492,69 kn. Na dan 31. prosinca 2018. godine saldo potraživanja iznosi 103.281,85 kn, za koja su pokrenuti postupci prisilne naplate.

Izvršen je ispravak vrijednosti potraživanja za kazne u iznosu 258.374,72 kn.

**AOP 157 POTRAŽIVANJA OD PRODAJE NEFINANCIJSKE IMOVINE**

Prihodi od prodaje imovine ostvareni su u iznosu 79.943,84,00 kn:

- 3.400,00 kn od prodaje mopeda

- 64.850,00 kn od prodaje i zamjene zemljišta

- 11.693,84 kn od prodaje stanova.

Prihodi od prodaje stanova ostvareni s osnova mjesečne obročne uplate prodanih stanova (3 ugovora) sukladno odredbama ugovora o prodaji stanova na kojem postoji stanarsko pravo, umanjeno za 55% povrata sredstava u državni proračun.

U 2018. godini uplaćeno je 11.693,84 kn, a u državni proračun je proslijeđeno 6.431,61 kn. Tijekom 2018. godine u cijelosti je otplaćena obveza po jednom ugovoru, te saldo potraživanja za 2 osobe/ugovora na dan 31. prosinca 2018. godine iznosi 56.171,81 kn ili 7.572,80 €.

Nema dospjelih potraživanja od prodaje nefinancijske imovine.

**AOP 158 RASHODI BUDUĆIH RAZDOBLJA I NEDOSPJELA NAPLATA PRIHODA**

Rashodi budućih razdoblja sadrže rashode za plaću za prosinac za 2018. godinu i obveze za naknadu troškova za stručno osposobljavanje za rad, ukupno 186.448,29 kn.

**AOP 163 OBVEZE**

Na dan 31. prosinca 2018. godine iskazane su obveze u iznosu od 6.029.575,62 kn, što je u Dospjele obveze na dan 31. prosinca 2018. godine u iznosu 11.957,50 kn podmirene su u cijelosti u siječnju 2019. godine.

**AOP 192 OBVEZE ZA KREDITE I ZAJMOVE**

Početno stanje primljenih zajmova iznosi 4.244.379,89 kn, s osnove obveze po dugoročnom kreditu za izgradnju jaslica i dječjeg vrtića. U 2018. godini otplaćena su četiri obroka kredita u

Stanje primljenih zajmova na kraju 2018. godine iznosi 3.545.477,20 kn (477.983,33 €).

**AOP 223 VLASTITI IZVORI**

Vlastiti izvori u iznosu 115.092.918,29 kn predstavljaju bilančnu poziciju razlike između imovine i obveza i veći su za 1,1% u odnosu na stanje 1. siječnja 2018. godine. Na povećanje vlastitih izvora najviše je utjecalo povećanje izvora vlasništva za nefinancijsku imovinu slijedom povećanja vrijednosti imovine.

**AOP 232 – 239 REZULTAT POSLOVANJA**

U 2018. godini ostvaren je višak prihoda poslovanja 5.799.895,25 kn, manjak prihoda od nefinancijske imovine 6.315.348,59 kn i manjak prihoda i primitaka 1.470.414,51 kn. Sukladno odredbama Pravilnika o proračunskom računovodstvu provedena je korekcija rezultata na način da je zadužen račun viška prihoda poslovanja, a odobren račun manjka prihoda od nefinancijske imovine za primljenu kapitalnu pomoć u iznosu 40.000,00 kn i kapitalnu donaciju u iznosu 36.000,00 kn, koje su utrošene za nabavu dugotrajne financijske imovine, zbog čega se iznos rezultata u obrascu Bilanca razlikuje od iznosa podataka u obrascu PR-RAS.

Uzmajući u obzir preneseni višak prethodnog razdoblja 2.896.445,18 kn ukupan rezultat, višak, ostvaren je u iznosu 910.577,33 kn. O rasporedu rezultata odlučit će se u skladu s Pravilnikom o proračunskom računovodstvu i računskom planu.

**AOP 244, 245 IZVANBILANČNI ZAPISI**

Saldo izvanbilančnih zapisa sadrži iznos potencijalnih obveza za 16 sudskih sporova u tijeku 10.753.628,99 kn, dano jamstvo iz 2017. godine u iznosu 5.791.500,00 kn, tuđu imovinu dobivenu na korištenje vrijednosti 5.500,00 kn (umjetnička slika), te 2.018.483,50 kn primljenih

i 250.000,00 kn izdanih instrumentata osiguranja(jamstva za izvedene radove, ugovori o zakupu).

Jamstvo za zaduženje trgovačkom društvu Ponikve voda d.o.o. u iznosu od 5.791.500,00 kuna dano je temeljem izdane suglasnosti Ministarstva financija u 2017. godini. Kredit je podignut u svrhu financiranja EU projekta „Projekt prikupljanja, odvodnje i pročišćavanja otpadnih voda otoka Krka“, sukladno Odluci Općinskog vijeća (klasa:021-05/17-01/2, urbroj:2142-03-01/1-17-4 od 23. ožujka 2017. godine, SNPGŽ 7/17), s rokom otplate od 10 godina (31. prosinca 2030. godine). U 2018. godine nisu izdavana jamstva i suglasnost za zaduživanje.

**OBAVEZNE BILJEŠKE UZ BILANCU**

Sukladno Izmjenama Pravilnika o izvještavanju u proračunskom računovodstvu obvezne bilješke uz Bilancu su:

1. **PREGLED UGOVORNIH ODNOSA KOJI MOGU POSTATI OBVEZA**

|  |  |  |  |  |
| --- | --- | --- | --- | --- |
| **RBR** | **KLASA** | **OSNOVA** | **DATUM** | **IZNOS** |
| **ZADUŽNICE** | **250.000,00 kn** |
| 1 | 372-03/17-01/4 | UGOVOR O NABAVI SPREMNIKA ZA ODVOJENO PRIKUPLJANJE OTPADA BR. 2018/001586 | 03.09.2018. | 100.000,00 kn |
| 2 | 03.09.2018. | 100.000,00 kn |
| 3 | 03.09.2018. | 50.000,00 kn |
| **JAMSTVO** | **5.791.500,00 kn** |
| 1 | 363-03/17-05/1 | „PROJEKT PRIKUPLJANJA, ODVODNJE I PROČIŠĆAVANJA OTPADNIH VODA OTOKA KRKA“ | 23.03.2017. | 5.791.500,00 kn |

1. **POPIS SUDSKIH SPOROVA**

|  |  |  |  |  |  |
| --- | --- | --- | --- | --- | --- |
| **RBR** | **POSL.BROJ** | **KLASA** | **PREDMET SPORA** | **VRIJEDNOST SPORA U KN** | **PROCJENA UČINKA SPORA** |
| **ODLJEV KN** | **ROK MJ.** | **PRILJEV KN** | **ROK MJ.** |
| 1. | P-597/2018 | 700-01/15-01/9 | utvrđenje prava vlasništva | 696.241,70 |   |   | 696.241,70 | 24 |
| 2. | P-2148/2015 | 700-01/16-01/3 | predaja u posjed | 18.600,00 |   |   | 18.600,00 | 12 |
| 3. | P-2864/2016 | 943-01/16-01/54 | utvrđenje prava vlasništva | 1.524.600,00 |   |   | 1.524.600,00 | 24 |
| 4. | P-803/2009 | 943-01/16-01/43 | utvrđenje prava vlasništva | 1.019.900,00 | 1.019.900,00 | 12 |   |   |
| 5. | P-2150/15 | 944-03/15-01/9 | utvrđenje prava vlasništva | 450.000,00 |   |   | 450.000,00 | 24 |
| 6. | P-2234/15 | 700-01/16-01/8 | utvrđenje prava vlasništva | 16.200,00 | 16.200,00 | 12 |   |   |
| 7. | P-2233/15 | 700-01/13-01/6 | utvrđenje prava vlasništva | 60.000,00 | 60.000,00 | 12 |   |   |
| 8. | P-2552/15 | 943-01/14-01/6 | utvrđenje prava vlasništva | 60.000,00 |   |   | 60.000,00 | 12 |
| 9. | P-418/2018 | 700-01/18-01/2 | povrat naknade za depos. zemljište | 615.272,82 |   |   | 615.272,82 | 24 |
| 10. | Pn-67/2017 | 700-01/15-01/8 | naknada štete | 218.782,47 | 218.782,47 | 24 |   |   |
| 11. | NOVO | 943-01/17-01/16 | utvrđenje prava vlasništva | 138.240,00 |   |   | 138.240,00 | 24 |
| 12. | P-430/2019 | 940-01/16-01/28 | utvrđenje prava vlasništva | 243.600,00 |   |   | 243.600,00 | 24 |
| 13. | P-338/2018 | 943-01/17-01/6 -/14 | utvrđenje prava vlasništva | 1.000.000,00 | 1.000.000,00 | 24 |   |   |
| 14. | P-2393/2017 | 700-01/18-01/4 | utvrđenje prava vlasništva | 22.860,00 | 22.860,00 | 24 |   |   |
| 15. | P-3124/2016 | 700-01/18-01/5 | utvrđenje prava vlasništva | 2.313.600,00 | 2.313.600,00 | 24 |   |   |
| 16. | P-907/2018 | 700-01/18-01/6 | utvrđenje prava vlasništva | 12.300,00 | 12.300,00 | 24 |   |   |
| 17. | P-6164/2015 | 940-01/15-01/18 | utvrđenje prava vlasništva | 394.800,00 |   |   | 394.800,00 | 24 |
| 18. | P-2753/2015 | 943-01/15-01/1 | utvrđenje prava vlasništva | 18.000,00 | 18.000,00 | 24 |   |   |
| 19. | Pn-199/16 | 700-01/16-01/7 | naknada štete | 193.107,00 | 193.107,00 | 12 |   |   |
| 20. | P-6026/15 | 940-01/15-01/16 | predaja u posjed | 52.200,00 |   |   | 52.200,00 | 12 |
| 21. | P-6470/15 | 943-01/15-01/22 | utvrđenje prava vlasništva | 53.400,00 | 53.400,00 | 24 |   |   |
| 22. | P-274/2019 | 940-01/16-01/21 | utvrđenje prava vlasništva | 148.800,00 | 148.800,00 | 24 |   |   |
| 23. | P-760/16 | 943-01/16-01/44 | utvrđenje prava vlasništva | 210.000,00 |   |   | 210.000,00 | 36 |
| 24. | P-664/2017 | 940-01/16-01/30 | predaja u posjed | 508.200,00 |   |   | 508.200,00 | 24 |
| 25. | P-1324/2017 | 940-01/17-01/12 | utvrđenje nepostojanja ugovora | 206.400,00 | 206.400,00 | 24 |   |   |
| 26. | P-1763/2017 | 700-01/18-01/3 | naknada štete | 153.525,00 | 153.525,00 | 24 |   |   |
| 27. | Pn-320/2018 | 702-01/18-01/1 | naknada štete | 375.000,00 | 375.000,00 | 24 |   |   |
| 28. | P-538/2018 | 943-01/18-01/5 | utvrđenje prava vlasništva | 30.000,00 | 30.000,00 | 24 |   |   |

**REKAPITULACIJA PREMA PRIRODI SPORA**

|  |  |  |  |  |
| --- | --- | --- | --- | --- |
| **BROJ** | **PREDMET SPORA** | **VRIJEDNOST** | **ODLJEV** | **PRILJEV** |
| 19 | UTVRĐENJE PRAVA VLASNIŠTVA | 8.412.541,70 | 4.695.060,00 | 3.717.481,70 |
| 3 | PREDAJA U POSJED | 579.000,00 |   | 579.000,00 |
| 1 | POVRAT NAKNADE ZA DEPOSEDIRANO ZEMLJIŠTE | 615.272,82 |   | 615.272,82 |
| 4 | NAKNADA ŠTETE | 940.414,47 | 940.414,47 |   |
| 1 | UTVRĐENJE NEPOSTOJANJA UGOVORA | 206.400,00 | 206.400,00 |   |
| **28** | **UKUPNO** | **10.753.628,99** | **5.841.874,47** | **4.911.754,52** |

**2. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA NA DAN 31. PROSINCA 2018. GODINE**

**PRIHODI I RASHODI POSLOVANJA**

**AOP 001 PRIHODI POSLOVANJA**

Prihodi poslovanja ostvareni su u iznosu 21.636.532,48 kn. U odnosu na prethodnu godinu prihodi poslovanja manje su ostvareni 12,2%, nominalno 3.008.778,55 kn, slijedom manje ostvarenih prihoda od pomoći (AOP 045). U odnosu na plan ostvareno je 88,5% plana.

**AOP 002 PRIHODI OD POREZA**

Prihodi od poreza ostvareni su u iznosu 8.246.235,68 kn, 6,1% više u odnosu na prethodnu godinu, s osnova više ostvarenog poreza na promet nekretnina 20,5% (AOP 022), poreza na potrošnju 8,1% (AOP 026) i poreza na dohodak 2,3% (AOP 003).

Porezni prihodi sastoje se od prihoda od poreza na dohodak, poreza na imovinu i poreza na robu i usluge. Općinski porezi sadrže porez na kuće za odmor, porez na potrošnju, te porez na tvrtku. Odlukom o općinskim porezima (SNPGŽ 56/09, 11/10, 31/15) utvrđena je stopa, način obračuna i plaćanje navedenih poreza.

**AOP 045 POMOĆI**

Ostvareno je tek 25% prošlogodišnjeg ostvarenja. Primljene su:

- tekuće pomoći 858.939,87 kn

* iz državnog proračuna 808.539,87 kn s pozicija Ministarstva financija, kompenzacijske mjere za fiskalne učinke izmjena u sustavu poreza na dohodak, i to u visini razlike između prihoda od poreza na dohodak koji su se ostvarivali u prosincu 2016. godine i 2017. godine, te za ostvarenu razliku u razdoblju siječanj - travanj 2017. i 2018. godine, sredstva su nenamjenska
* od Ministarstva graditeljstva 18.500 kn, za sufinanciranje izrade IV. izmjena i dopuna Prostornog plana uređenja Općine Baška. Pomoć je utrošena u cijelosti.
* iz županijskog proračuna 31.900,00 kn – 1.900,00 kna pomoć za ogrjev za 2 korisnika i 30.000,00 kn za sufinanciranje obnove dotrajalog poda Doma kulture, utrošene su u cijelosti

- kapitalna pomoć 53.750,00 kn , od Ministarstva turizma, za uređenje, postavljanje i opremanje stanice za iznajmljivanje e-bicikala, 50% ugovorenog iznosa. Pomoć nije utrošena.

- tekuće pomoći od HZZO-a7.314,00 kn , za financiranje doprinosa osobe na stručnom osposobljavanju bez zasnivanja radnog odnosa

- 40.000,00 kn kapitalne pomoći od Fonda za zaštitu okoliša i energetsku učinkovitost, za sufinanciranje izrade projektne dokumentacije za izgradnju reciklažnog dvorišta. Pomoć nije utrošena.

**AOP 074 PRIHODI OD IMOVINE**

Prihodi od imovine ostvareni su u iznosu 4.611.097,45 kn, 5,7% više u odnosu na prethodnu godinu. Sadrže prihode od financijske imovine 36.762,38 kn (ostvareni 16,7% više u odnosu na prethodnu godinu), te prihode od nefinancijske imovine 4.574.335,07 kn, ostvareni 5,6% više u odnosu na prethodnu godinu s osnova prihoda od zakupa javne površine.

Prihodi od financijske imovine (AOP 075) odnose se na prihode od kamata po viđenju u iznosu 198,01 kn, te zateznih kamata u iznosu 36.564,37 kn.

Prihodi od nefinancijske imovine (AOP 083) odnose se na prihode od naknada za koncesije 1.924.555,37 kn (AOP 084), prihoda od zakupa i iznajmljivanja imovine 2.556.997,44 kn (AOP 085), naknade za korištenje nefinancijske imovine 77.184,09 kn (AOP 086), te ostalih prihoda od nefinancijske imovine 15.598,17 kn (AOP 089).

Općina Baška ima u vlasništvu 41 prostor, od čega je potpisano 26 ugovora o zakupu poslovnog prostora. Najniža zakupnina iznosi 1,00 kn, a najviša 9.307,24 kn mjesečno. Računi o zakupu poslovnog prostora šalju se većinom mjesečno ali i polugodišnje. Ugovori o zakupu sklopljeni su za obavljanje ugostiteljske, trgovinske ili kulturne djelatnosti. Ugovori su sklopljeni na rok od 1, 4, 5 ili 10 godina, a četiri su sklopljena na neodređeno vrijeme. Bez naknade sklopljeno je 6 ugovora , 1 sporazum i 2 odluke načelnika. Odlukom načelnika KLASA:372-02/18-01/5 određeni su uvjeti davanja na korištenje školske sportske dvorane Područne škole Baška. U 2018. godini sklopljena su ukupno 6 Ugovora o korištenju sportske dvorane po cijeni od 90,00 kuna za svaki sat korištenja na temelju evidencije imenovanog zaposlenika škole.

**AOP 089 OSTALI PRIHODI OD NEFINANCIJSKE IMOVINE**

Ostali prihodi od nefinancijske imovine sadrže prihode od naknade za zadržavanje nezakonito izgrađenih zgrada u prostoru. Uplaćeno je ukupno 52.994,13 kn naknade, od čega 30% ili 15.598,17 predstavlja prihod Općine Baška, 40% prihod državnog proračuna, a preostalih 30% županijskog proračuna. U odnosu na prethodnu godinu ostvareno je 59,8% manje prihoda slijedom manjeg broja izdanih rješenja.

**AOP 105 PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Ostvareni su u iznosu 7.733.585,89 kn, 10% manje u odnosu na prethodnu godinu, slijedom manje ostvarenih prihoda od komunalnog doprinosa (AOP 120) i ostalih nespomenutih prohoda (AOP 116).

Sadrže prihode od upravnih i administrativnih pristojbi (AOP 106), prihoda po posebnim propisima (AOP 111), te prihoda od komunalnog doprinosa i naknade (AOP 119).

**AOP 106 UPRAVNE I ADMINISTRATIVNE PRISTOJBE**

Sadrže prihode od općinskih pristojbi (AOP 108), ostalih upravnih pristojbi i naknada (AOP 109) i ostalih pristojbi i naknada (AOP 110). U odnosu na prethodnu godinu ostvareno je 10% manje prihoda, s osnova manje ostvarenog prihoda od ekološke pristojbe.

**AOP 108 ŽUPANIJSKE, GRADSKE I OPĆINSKE PRISTOJBE I NAKNADE**

Sadrže prihode od ekološke pristojbe, koji se ostvaruje temeljem Odluke o naplati ekološke takse iz 1995. godine, te Odluke o izmjeni i dopuni Odluke o naplati ekološke takse od 12. prosinca 1995. godine i 25. veljače 2000. godine, a namijenjena je za uređenje plaža i podizanje komunalnog standarda. Odlukom je utvrđeno da ekološku taksu plaća svaki građanin izvan stalnog prebivališta koji koristi usluge noćenja u smještajnom objektu na području općine. Ekološku taksu naplaćuju pravne i fizičke osobe koje pružaju usluge noćenja u smještajnim objektima. Visina takse iznosi 1,60 kn po osobi na noć, za razdoblje svibanj – rujan tekuće godine. Naplaćena taksa, umanjena za 10% odobrene provizije uplaćuje se na račun općine. U 20018. godini ostvareno je 1.266.168,60 kn prihoda od ekološke pristojbe.

**AOP 109 OSTALE UPRAVNE PRISTOJBE I NAKNADE**

U odnosu na prethodnu godinu ostvarene su 279,5% više, s osnova prihoda od prodanih državnih biljega.

**AOP 110 OSTALE PRISTOJBE I NAKNADE**

Zakonom o boravišnoj pristojbi, kao jedan od izvora općinskih prihoda, utvrđen je prihod od boravišne pristojbe. Na području Općine osnovana je jedna turistička zajednica. U 2018. godini ostvareno je 972.863,08 kn, 11% više u odnosu na prethodnu godinu.

**AOP 111 PRIHODI PO POSEBNIM PROPISIMA**

Sadrže prihode od vodnog doprinosa (AOP 113) i ostale nespomenute prihode (AOP 116). Ostvareni su u iznosu 248.333,31 kn, 57,2% prošlogodišnjeg ostvarenja.

**AOP 113 PRIHODI VODNOG DOPRINOSA**

Prihodi vodnog doprinosa ostvaruju se s osnove naplaćenog vodnog doprinosa, sukladno 12. članku Zakona o financiranju vodnog doprinosa (NN 153/09) za gradnju građevina kojega obračunavaju i naplaćuju Hrvatske vode, a JLS pripada 8% naplaćenog doprinosa. Prihod je ostvaren u skladu s dostavljenim izvješćima Hrvatskih voda u iznosu 9.972,93 kn.

**AOP 116 OSTALI NESPOMENUTI PRIHODI**

Ostali nespomenuti prihodi ostvareni su u iznosu 238.360,38 kn, a sastoje se od ostalih prihoda i prihoda od povrata u proračun.

Ostali prihodi ostvareni su u iznosu od 15.539,71 kn, 172% više u odnosu na prethodnu godinu, slijedom uvođenja naplate korištenja tuševa na plaži nakon ugradnje novih tuševa, te većeg broja prodanih ulaznica za Zavičajnog muzeja i Crkvu sv. Marka.

Povrati u gradski/općinski proračun ostvareni su u iznosu 222.820,67 kn, 44% manje u odnosu na prethodnu godinu, kada su refundirani troškovi izvršenih ulaganja u groblje Batomalj. Sastoje se od prihoda ostvarenih od nadoknade dijela troškova od strane zakupaca za utrošenu električnu energiju, vodu, nadoknade troškova objave natječaja, nadoknada parničkih troškova, odnosno troškova izdavanja koncesijskih odobrenja.

**AOP 119 KOMUNALNI DOPRINOSI I NAKNADE**

Prihodi od komunalnih doprinosa i naknada ostvareni su u iznosu 5.244.942,00 kn ili 86,6% plana, a 10% manje u odnosu na prethodnu godinu.

Tijekom 2018. godine ostvareno je 2.082.313,07 kn prihoda od komunalnogdoprinosa, 75,3% plana, 21,5% manje u odnosu na prethodnu godinu slijedom niže obračunte obveze. Temeljem odredbi članka 11. stavak 13. Odluke o komunalnom doprinosu („Službene novine Primorsko-goranske županije“ broj 21/07, 56/09, 25/10, 12/13) pravo na smanjenje obveze ostvarilo je 18 osoba, te je iz sredstava Proračuna podmireno ukupno 124.858,75 kn.

Prihodi od komunalne naknade ostvareni su u iznosu 3.162.628,93 kn (97,2% plana, na razini prošlogodišnjeg ostvarenja), na temelju odgovarajućih odluka u skladu s odredbama Zakona o komunalnom gospodarstvu. Odlukom o komunalnoj naknadi iz 2000. i Izmjenama odluke o komunalnoj naknadi iz 2001., 2002. i 2009. godine propisana je obveza, visina te način plaćanja komunalne naknade. Odluka o vrijednosti boda (B) za plaćanje komunalne naknade izmijenjena je 24. studenoga 2014. godine (»Službene novine Primorsko-goranske županije« broj 35/14). Vrijednost boda za plaćanje komunalne naknade na području Općine Baška od 1. siječnja 2015. godine iznosi 0,49 kn/m2.

Rješenja za komunalnu naknadu donosi upravni odjel općine. Obveza se utvrđuje u mjesečnom iznosu, a uplatnice se šalju jednom godišnje, sa dospijećem 30.06. i 31.12. tekuće godine. Prihodi od komunalne naknade utrošeni su namjenski za održavanje komunalne infrastrukture, u skladu s odredbama Zakona o komunalnom gospodarstvu i Programom održavanja komunalne infrastrukture.

**AOP 123 PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ostvareni su u iznosu od 36.000,00 kn (AOP 129) s osnova primljene kapitalne donacije -zemljišne čestice, površine 180 m².

**AOP 68 KAZNE, UPRAVNE MJERE I OSTALI PRIHODI**

Prihodi od novčanih kazni ostvareni su temeljem potraživanja po prekršajnim nalozima, te po kaznama za pogrešno parkiranje, ukupno 49.609,35 kn, 66,1% plana, a 42% manje u odnosu na prethodnu godinu, slijedom manjeg ostvarenja prihoda od prometnih kazni, koje se nisu izdavale u 2018. godini, zbog odlaska prometnog redara u mirovinu, a novi djelatnik nije imao položen stručni ispit.

**AOP 148 RASHODI POSLOVANJA = AOP 281**

Rashodi poslovanja ostvareni su u iznosu 15.836.637,23 kn (93% plana), 2% više u odnosu na prethodnu godinu.

Sadrže rashode za zaposlene, materijalne rashode, financijske rashode, subvencije, pomoći, naknade građanima i kućanstvima , te ostale rashode. Najznačajnije su izvršeni materijalni rashodi 58%, pomoći unutar općeg proračuna 15%, rashodi za zaposlene 13%, te ostali rashodi poslovanja 8%.

**AOP 149 RASHODI ZA ZAPOSLENE**

Rashodi za zaposlene izvršeni su u iznsu 1.991.688,78 kn, u okviru plana. Sadrže rashode za redovan rad 1.584.528,48 kn, prekovremeni rad 8.991,57 kn, doprinose na plaće 237.659,56 kn, te ostale rashode za zaposlene 160.509,17 kn.

U 2018. godini u Proračunu Općine Baška osigurana su sredstva naknade za plaće tri dužnosnika (bivši zamjenik načelnika koristio pravo na naknadu do 09. prosinca 2017.godine, za čiji je obračun plaće izvršena isplata s datumom u 2018. godini), te trinaest djelatnika općinske uprave.

Plaće su se isplaćivale sukladno odredbama Zakona o plaćama u lokalnoj i područnoj samoupravi (NN 28/10), službenicima i namještenicima sukladno Odluci o koeficijentima za obračun plaće službenika i namještenika u JUO Općine Baška (SN PGŽ 36/10) i Odluci o visini osnovice za obračun plaće službenika i namještenika u JUO Općine Baška do 31. ožujka 2018. godine (KLASA:120-01/1-01/2, URBROJ:2142-03-02/1-14-1 od 8. travnja 2014. godine), a od 01. travnja 2018, godine prema Odluci o visini osnovice za obračun plaće službenika i namještenika u JUO Općine Baška (KLASA:120-01/18-01/1, URBROJ:2142-03-02/1-18-1). Dužnosnicima su isplaćivane plaće temeljem Odluke o visini osnovice za obračun plaće državnih dužnosnika (NN 151/14), te Odluke o koeficijentu i osnovici za obračun plaće ili naknade za rad Općinskog načelnika i zamjenika Općinskog načelnika Općine Baška (SNPGŽ 25/10, 17/13, 11/14, 3/15).

Za službenike i namještenike primjenjivala se osnovica za izračun plaće u iznosu 4.754,75 kn do obračuna plaće za ožujak, a od obračuna plaće za travanj primjenjivala se osnovica u iznosu 5.005,00 kn dok je za dužnosnike osnovica iznosila 3.890,00 kn.

Tijekom 2018. godine prosječna bruto plaća iznosila je 8.687,15 kn, a prosječna neto plaća 5.980,19 kn. Najniža plaća isplaćena je u bruto iznosu 7.392,79 kn, a najviša u bruto iznosu 19.140,15 kn.

Udio planiranih rashoda za bruto plaće u ukupno planiranom Proračunu za 2018. godinu iznosio je 8,87%.

Ostali rashodi za zaposlene (AOP 155) sadrže rashode za regres u iznosu 24.166,65 kn, rashode za dar djeci do 15 godina 1.800,00 kn, bonus za uspješan rad 9.224,12 kn, nagrade za radne rezultate 48.333,35 kn, dar zaposleniku prilikom odlaska u mirovinu, umjetnička slika u vrijednosti 585,00 kn te otpremninu 76.400,05 kn (oporezivo). U odnosu na prethodnu godinu manji su rashodi za redovni i prekovremeni rad, a veći ostali rashodi za zaposlene s osnova isplaćene otpremnine zbog odlaska jednog djelatnika u mirovinu, isplaćenih naknada i nagrada za postignute rezultate.

**AOP 160 MATERIJALNI RASHODI**

Materijalni rashodi ostvareni su u iznosu 9.175.807,40 kn, 9% manje od plana, 4,5% više u odnosu na prethodnu godinu, s osnova rashoda za usluge (AOP 174), ta tekuća i investicijska održavanja (AOP 176). U ukupno izvršenim rashodima sudjeluju sa 39%.

Sadrže naknade troškova zaposlenima (AOP 161), rashode za materijal i energiju (AOP 166), rashode za usluge (AOP 174), naknade troškova osobama izvan radnog odnosa (AOP 184), te ostale nespomenute rashode poslovanja (AOP 185).

**AOP 161 NAKNADE TROŠKOVA ZAPOSLENIMA**

Ostvareni su u iznosu 150.590,60 kn, 100% plana, 6,9% više u odnosu na prethodnu godinu, slijedom više isplaćenih naknada za prijevoz i stručnog osposobljavanja, zbog povećanja broja zaposlenih. Manje su ostvareni rashodi za službena putovanja.

**AOP 166 RASHODI ZA MATERIJAL I ENERGIJU**

Ostvareni su u iznosu 581.390,34 kn, 95,1% plana, 3,9% manje u odnosu na prethodnu godinu. Odstupanja u odnosu na ostvarenje prethodne godine proizlaze iz manje ostvarenih rashoda za nabavu uredskog materijala AOP 167, a više ostvarenih rashoda za energiju AOP 169 (električnu energiju, javnu rasvjetu) i nabavu službene odjeće AOP 173 (novo zaposleni).

**AOP 174 RASHODI ZA USLUGE**

Ostvareni su u iznosu 7.472.805,76 kn, 90,9% plana, 5,6% više u odnosu na prethodnu godinu. U ukupnim rashodima za usluge najznačajniji udio odnosi se na rashode usluga za tekuće i investicijsko održavanje (AOP 176) i za komunalne usluge (AOP 178).

Rashodi usluga za tekuće i investicijsko održavanje (AOP 176) ostvareni su u iznosu 2.776.512,07 kn, u kojima su najznačajnije ostvareni rashodi za održavanje zelenih površina 1.762.539,64 kn, pomorskog dobra 499.779,88 kn i javne rasvjete 283.509,45 kn.

Rashodi za komunalne usluge (AOP 178) ostvareni su u iznosu 2.638.315,47 kn, 85,7% plana, 13,5% manje u odnosu na prethodnu godinu, slijedom manje ostvarenih rashoda za održavanje nerazvrstanih cesta.

Odstupanja u odnosu na prethodnu godinu ostvarili su i rashodi za usluge promidžbe i informiranja AOP 177 (38% više) slijedom većeg broja objavljenih akata u službenim novinama, sufinanciranja troškova emitiranja Krčke panorame i usluge web hostinga i podešavanja infrastrukture za e-sjednice, zdravstvene i veterinarske usluge AOP 180 (15,6% manje) slijedom manjih troškova rada turističke ambulante, intelektualne i osobne usluge AOP 181 (17,1% manje – prethodne godine izrađena studija upravljaja Velom plažom), računalne usluge AOP 182 (17,2% više slijedom povećanih usluga podrške i konzultacija) , te naknade troškova osobama izvan radnog odnosa AOP 184 (109% više s obzirom na sklopljeni ugovor o stručnom osposobljavanju za rad).

**AOP 185 OSTALI NESPOMENUTI RASHODI POSLOVANJA**

Ostvareni su u iznosu 964.135,52 kn, 88,7% plana, na razini prošlogodišnjeg ostvarenja.

Sadrže izdatke za isplatu naknada članovima predstavničkih i radnih tijela 88.462,07 kn AOP 186 (15% više u odnosu na prethodnu godinu zbog povećanja održanih sjednica), izdatke za premije osiguranja 65.792,96 kn AOP 187, izdatke reprezentacije 383.194,91 kn (15% manje ostvareni izdaci za proslave i pokroviteljstva), članarine 3.348,00 kn (LAG), pristojbe i naknade 151.128,41 kn za javnobilježničke i sudske pristojbe, RTV naknadu, naknadu za usluge naplate ekološke pristojbe, legalizaciju objekata u vlasništvu i lokaciju odlagališta Treskavac, (37,9% više u odnosu na prethodnu godinu s osnova sudskih pristojbi i legalizaciju objekata), te ostale nespomenute rashode poslovanja 252.293,06 kn za rashode međuopćinsku i međunarodnu suradnju, rashode protokola, te rashodi za povrat pogrešno ili više uplaćenih prihoda proračuna prethodnih godina (3,9% prošlogodišnjeg ostvarenja).

**AOP 193 FINANCIJSKI RASHODI**

Ostvareni su u iznosu 171.034,18 kn, 96,5% plana, 14,5% manje u odnosu na prethodnu godinu.

Odnose se na izdatke za kamate na primljene kredite 145.920,75 kn (AOP 199) i ostale financijske rashode 25.113,43 kn (AOP 207). Ostali financijski izdaci sadrže rashode za bankarske usluge poslovne banke po redovnom računu, zatezne kamate, negativne tečajne razlike po dugoročnom kreditu za izgradnju jaslica i dječjeg vrtića.

Odstupanja u odnosu na prethodnu godinu na AOP 202 za kamate za primljene kredite koje su niže slijedom otplata glavnice smanjuje se i iznos kamata za dugoročni kredit za izgradnju jaslica i dječjeg vrtića, te AOP 209 negativne tečajne razlike po dugoročnom kreditu za izgradnju jaslica i dječjeg vrtića.

**AOP 212 SUBVENCIJE**

Ostvarene su u iznosu 37.323,72 kn, 97,3% plana, 31% prošlogodišnjeg ostvarenja. Subvencionirani su troškovi zakupa poslovnih prostora 22.713,01 kn, kamata za turističke kredite 3.956,99 kn i komunalnu naknadu 5.232,72 kn, a niže su u odnosu na prethodnu godinu kada je subvencinirana zakupnina u iznosu od 10% za korisnike koji su prilagodili opremu u skladu s odlukom.

**AOP 221 POMOĆI DANE U INOZEMSTVO I UNUTAR OPĆEG PRORAČUNA**

Isplaćeno je 2.414.250,95 kn pomoći, 97,5% plana, 23,4% više u odnosu na prethodnu godinu. Odstupanja, više isplaćene pomoći u odnosu na prethodnu godinu odnose se na isplate pomoći osnovnoj školi, za sufinanciranje materijalnih troškova i troškova spremačice školske sportske dvorane za korištenje dvorane u poslijepodnevnim satima, te dječjem vrtiću. Općina Baška od rujna 2018. godine u cijelosti financira troškove boravka upisane djece u dječjem vrtiću, uz uvjet da dijete i najmanje jedan roditelj imaju prebivalište ili uobičajeno boravište na području Općine Baška, evidentirano u poreznoj kartici, i to na dan upisa djeteta u vrtić i za cijelo vrijeme njegova pohađanja, te da roditelji nemaju nepodmirenih dugovanja prema Općini Baška.

Obuhvaćaju tekuće pomoći unutar općeg proračuna 19.092,08 kn, tekuće pomoći proračunskim korisnicima drugih proračuna 2.335.756,29 kn, te kapitalne pomoći proračunskim korisnicima drugih proračuna 59.402,58 kn.

Tekuće pomoći unutar općeg proračuna sadrže sredstva za sufinanciranje manifestacija Festival folklora otoka Krka 7.000,00 kn i Sportaš otoka Krka 4.092,08 kn, te 8.000,00 kn za isplaćene pomoći za sanaciju štete od elementarnih nepogoda i sufinanciranje troškova simpozija u Puntu.

Tekuće pomoći proračunskim korisnicima drugih proračuna AOP 232 sadrže sredstva za financiranje redovne djelatnosti dječjeg vrtića 1.609.451,17 kn, sufinanciranje programa osnovne škole 247.804,74 kn (programi izborne nastave, rada voditelja, produženog boravka, marende, troškova prijevoza na kazališne priredbe, te troškova korištenja školske sportske dvorane), srednjoj školi 8.000,00 kn, sufinanciranje rada Bibliobusa 18.000,00 kn, Domu zdravlja 11.514,00 kn za sufinanciranje tečaja za trudnice i rodilje i dodatnog oblika rada u djelatnosti hitne medicine za vrijeme tirustičke sezone, sufinanciranje rada Centra za brdsko-planinsku poljoprivredu 20.000,00 kn, sufinanciranje rada Vatrogasne zajednice otoka Krka 307.686,34 kn i Javne vatrogasne postrojbe otoka Krka 113.300,04 kn.

Kapitalne pomoći proračunskim korisnicima drugih proračuna AOP 233 odnose se na prijenos sredstava za sufinanciranje nabave opreme za dječji vrtić, te za sufinanciranje uređenja prostorija KBC Rijeka (razlog odstupanja u odnosu na prethodnu godinu).

**AOP 246 NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE**

Isplaćeno je 781.447,73 kn naknada, 89,6% plana, 76,3% prošlogodišnjeg ostvarenja. Sastoje se od isplata stipendija učenicima i studentima, sufinanciranje nabave udžbenika učenicima srednjih školi, prijevoza učenika i studenata, isplaćene nagrade uspješnim učenicima i mentorima, isplate prema programu socijalne skrbi, te sufinanciranje obveze komunalnog doprinosa (odstupanje u odnosu na prethodnu godinu, manje ostvareno zbog manjeg broja osoba koje su koristile pravo na smanjenje obveze komunalnog doprinosa).

**AOP 257 OSTALI RASHODI**

Sadrže tekuće donacije 1.206.520,98 kn (AOP 258), rashode za kazne, penale, naknade štete 52.262,80 kn (AOP 266) i kapitalne pomoći 6.300,69 kn (AOP 272).

**AOP TEKUĆE DONACIJE**

Tekuće donacije sadrže prijenose:

- političkim strankama,temeljem Odluke o raspoređivanju sredstava za rad političkih stranaka zastupljenih u Općinskom vijeću Općine Baška 45.749,74 kn

- udrugama za sufinanciranje programa kulture, sporta, poljoprivrede, razvoja civilnog društva i civilnu zaštitu 848.571,24 kn

- vjerskim zajednicama 122.500,00 kn

- Crvenom križu 46.000,00 kn

- programi za razvoj turističke desetinacije Turističke zajednice otoka Krka i Turističke zajednice PGŽ) 143.700,00 kn.

Sufinanciranje rada i programa udruga provodilo se sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju javnih potreba Općine Baška .

Odstupanje, veće ostvarenje, u odnosu na prethodnu godinu ostvareno je s osnova isplaćenih donacija za sufinanciranje rada udruga.

**AOP 262 KAPITALNE DONACIJE**

U 2018. godni nisu evidentirane isplate kapitalnih donacija.

**AOP 266 KAZNE, PENALI I NAKNADE ŠTETE**

U 2018. godini, za razliku od prethodnih godina, na kontu 3831 evidentirane su isplate naknada šteta fizičkim osobama prema sudskim presudama (prije na kontu 3721).

**AOP 272 KAPITALNE POMOĆI**

U 2018. godini isplaćena je kapitalna pomoć u iznosu 6.300,69 kn, 23% plana, 2,3% prošlogodišnjeg ostvarenja, s osnova pripadajućeg dijela obveze interkalarne kamate za kredit je podignut u svrhu financiranja EU projekta „Projekt prikupljanja, odvodnje i pročišćavanja otpadnih voda otoka Krka.

**AOP 282 – 284 VIŠAK PRIHODA POSLOVANJA**

U promatranom razdoblju ostvaren je višak u iznosu 5.799.895,25 kn, 63,5% prošlogodišnjeg ostvarenja, slijedom manje ostvarenih prihoda.

**AOP 286 OBRAČUNATI PRIHODI POSLOVANJA – NENAPLAĆENI**

Nenaplaćena potraživanja prihoda poslovanja na dan 31. prosinca 2018. godine iznosio je 2.263.305,53 kn, 50% prošlogodišnjih, zbog provedenog ispravka vrijednosti potraživanja.

**AOP 289 PRIHODI OD PRODAJE NEFINANCIJSKE IMOVINE**

Ostvareni su u iznosu 73.507,55 kn, 105,5% plana, 5,1% prošlogodišnjeg ostvarenja. Ostvareni su s osnova prodaje zemljišta 64.850,00 kn (AOP 291), otkup stanova sa stanasrkim pravom 5.257,55 kn (AOP 304), te prodaje skutera 3.400,00 kn (AOP 317). Odstupanja u odnosu na prethodnu godinu s osnova prihoda od prodaje zemljišta (manja površina) i obročne prodaje stanova (u cijelosti isplaćen jedan ugovor).

Prihod od prodaje zemlje sadrži iznos zamijenjenog 41.000,00 kn (49 m²) i prodanog zemljišta 23.850,00 kn (258,50 m²).

**AOP 341 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine ostvareni su u iznosu 6.388.856,14 kn, 73,2% plana, 68,8% prošlogodišnjeg ostvarenja. Odstupanja u odnosu na prošlu godinu odnose se na manje ostvarene rashode za nabavu proizvedene imovine AOP 354 – 357 (zbog prošlogodišnjeg ulaganja u rekonstrukciju zgrade osnovne škole).

**AOP 342 RASHODI ZA NABAVU NEPROIZVEDENE DUGOTRAJNE IMOVINE**

Ostvareni su u iznosu 959.454,26 kn, 66,5% plana, 55,3% više u odnosu na prethodnu godinu. U 2018. godini kupljeno je 1.195,785 m² , zamijenjeno 116 m², te je primljena jedna donacija 180 m².

**AOP 354 RASHODI ZA NABAVU PROIZVEDENE DUGOTRAJNE IMOVINE**

Ostvareni su u iznosu 4.957.048,10 kn, 72,8% plana, 57,4% u odnosu na prethodnu godinu. Sadrže rashode za građevinske objekte AOP 355, rashode za nabavu postrojenja i opreme AOP 360 i rashode za nabavu nematerijalne imovine AOP 382. Svi su manje ostvareni u odnosu na prethodnu godinu.

**AOP 355 - 359 GRAĐEVINSKI OBJEKTI**

Sadrže rashode za izgradnju prometnica 599.259,18 kn, oborinsku kanalizaciju 1.481.437,48 kn, javnu rasvjetu 746.507,72 kn, izgradnju optičke mreže 26.645,30 kn, punionice za e-bicikle 5.625,00 kn, te ulaganja na pomorskom dobru 293.437,50 kn.

**AOP 360 – 377 POSTROJENJA I OPREMA**

Sadrže rashode za nabavu uredske opreme 44.803,80 kn AOP 361 (stolice, svjetiljke, računalo, laptopi, printer, uređaja za pohranu podataka), sportske i glazbene opreme 2.149,00 kn AOP 366 (mobilni razglas/zvučnik), opreme za ostale namjene 1.373.628,07 kn AOP 367 (komunalna oprema – klupe, kamenice, plažni tuš, sanitarni mobilni kontejneri, ograde, prometni znakovi, blagdanska dekoracija, defibrilatori, oprema za dječja igrališta, zastave, oglasne ploče i ormarići, bačve za sakupljanje otpada na plažama).

**AOP 382 -386 NEMATERIJALNA PROIZVEDENA IMOVINA**

Sadrži rashode za izradu projektne dokumentacije za izgradnju prometnica 176.187,50 kn, sunčanu elektranu 84.225,00 kn, izgradnju reciklažnog dvorišta 74.875,00 kn, te za usklađenje UPU1 i 2 s III. izmjenama prostornog plana, te IV. izmjene i dopune prostornog plana, ukupno 48.250,00 kn.

**AOP 393 RASHODI ZA DODATNA ULAGANJA NA NEFINANCIJSKOJ IMOVINI**

Ostvareni su u iznosu 472.353,78 kn, 99,5% plana, za ulaganja na građevinskim objektima 339.541,28 kn AOP 394 (popločenje trga, ulaganja u upravnu zgradu) i ulaganja za ostalu nefinancijsku imovinu 132.813 kn AOP 397 (nadogradnja računalnih programa i sustava za održavanje baze prostornih i neprostornih podataka Atlas 14).

**AOP 399 MANJAK PRIHODA OD NEFINANCIJSKE IMOVINE**

U promatranom razdoblju ostvaren je manjak prihoda od nefinancijske imovine u iznosu 6.315.348,59 kn, 80,4% prošlogodišnjeg ostvarenja, slijedom manje ostvarenih rashoda, što s prenesenim viškom iz prethodne godine čini kumulativni manjak prihoda od nefinancijske imovine od 3.418.903,41 kn.

**AOP 402, 409 OBRAČUNATI PRIHODI – NENAPLAĆENI**

Ukupan iznos nenaplaćenih potraživanja na dan 31. prosinca 2018. godine iznosi 2.319.477,34 kn, 51% prošlogodišnjih potraživanja, djelomično zbog naplaćenih potraživanja, a najvećim dijelom zbog izvršenog ispravka vrijednosti potraživanja.

**AOP 410 PRIMICI OD FINANCIJSKE IMOVINE I ZADUŽIVANJA**

U promatranom razdoblju nisu ostvareni primici od financijske imovine i zaduživanja.

**AOP 518 IZDACI ZA FINANCIJSKU IMOVINU I OTPLATU ZAJMOVA**

Ostvareni su u iznosu 1.470.414,51 kn, 92,7% plana, 95,4% više u odnosu na prethodnu godinu. Sadrže izdatke za dionice i udjele u glavnici AOP 570 i izdatke za otplatu glavnice primljenih kredita i zajmova AOP 583.

**AOP 570 IZDACI ZA DIONICE I UDJELE U GLAVNICI**

Ostvareni su u iznosu 830.414,59 kn, 87,8% plana, 637,3% više u odnosu na prethodnu godinu. Evidentirano je povećanje ulaganja u temeljni kapital Ponikve eko otok Krk d.o.o. za izgradnju EKI instalacija 374.061,78 kn, te za sufinanciranje izgradnje pretovarne stanice Treskavac 456.352,81 kn.

**AOP 583 IZDACI ZA OTPLATU GLAVNICE PRIMLJENIH KREDITA**

U 2018. godini otplaćena su četiri obroka kredita u iznosu 639.999,92 kn, obveza po dugoročnom kreditu za izgradnju jaslica i dječjeg vrtića.

**AOP 629 – 633 REZULTAT POSLOVANJA**

U promatranom razdoblju ostvareno je 21.710.040,03 kn prihoda i primitaka, te 23.695.907,88 kn rashoda i izdataka, odnosno u 2018. godini ostvaren je manjak u iznosu 1.985.867,85 kn, što uz preneseni višak iz prethodnog razdoblja čini višak od 910.577,33 kn.

**AOP 638 – 641 STANJE NOVČANIH SREDSTAVA**

Stanje novčanih sredstava na početku godine iznosilo je 4.040.778,07 kn, a na dan 31. prosinca 2018. godine 3.099.531,85 kn.

**3. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**NA DAN 31. PROSINCA 2018. GODINE**

Funkcijski su klasificirani rashodi poslovanja i rashodi za nabavu nefinancijske imovine, dok se izdaci za financijsku imovinu i obveze ne razvrstavaju funkcijski, te nisu uključeni u ovo izvješće.

**AOP 071 ZAŠTITA OKOLIŠA**

U odnosu na prethodno razdoblje ostvareno je povećanje rashoda za zaštitu okoliša od 29,2% , za gospodarenje otpadom, za izradu projektne dokumentacije za izgradnju reciklažnog dvorišta.

**AOP 078 USLUGE UNAPREĐENJA STANOVANJA I ZAJEDNICE**

Najznačajnije ulaganje ostvareno je u funkciji klasifikacije 06. U odnosu na prethodno razdoblje ostvareno je povećanje rashoda za unapređenje stanovanja i zajednice od 46,7%:

* AOP 082 – povećanje 153,7% za tekuća i investicijska ulaganja u javnu rasvjetu
* AOP 084 – povećanje 39,8% za uređenje novih zelenih površina, dječjeg parka, cesta, oborinske kanalizacije, nabava komunalne opreme

**AOP 085 ZDRAVSTVO**

U odnosu na prethodno razdoblje ostvareno je povećanje rashoda za zdravstvo 25,2% za danu kapitalnu pomoć za sanaciju i obnovu Odjela za hematologiju, reumatologiju i kliničku imunologiju KBC-a Rijeka.

**AOP 103 REKREACIJA, KULTURA I RELIGIJA**

U odnosu na prethodno razdoblje ostvareno je povećanje rashoda za rekreaciju, kulturu i religiju za 29,4%, za sufinanciranja programa udruga u kulturi i sportu.

**AOP 110 OBRAZOVANJE**

U promatranom razdoblju ostvareno je tek 24,5% prošlogodišnjeg ostvarenja, kada je izvršeno ulaganje u rekonstrukciju područne osnovne škole i izgradnju školske sportske dvorane.

**AOP 125 SOCIJALNA ZAŠTITA**

U odnosu na prethodno razdoblje ostvareno je povećanje rashoda 12% s osnova isplaćenih jednokratnih novčanih pomoći za novorođenu djecu.

**4. BILJEŠKE UZ IZVJEŠTAJ O PROMEJNAMA U VRIJEDNOSTI I OBUJMU IMOVINE I OBVEZA NA DAN 31. PROSINCA 2018. GODINE**

U 2018. godini evidentirane su promjene u vrijednosti i obujmu imovine.

**AOP 020 NEPROIZVEDENA DUGOTRAJNA IMOVINA**

Evidentirana je naknadno pronađena imovina u iznosu 43.850,00 kn:

- temeljem rješenja javnog bilježnika evidentirane su dvije zemljišne čestice, površine 184,25 m² vrijednosti 20.000,00 kn

- u trenutku prodaje evidentirane su 4 zemljišne čestice, površine 211,42 m², ukupne vrijednosti 23.850,00 kn

**AOP 032 POTRAŽIVANJA ZA PRIHODE POSLOVANJA**

U 2018. godini izvršen je otpis potraživanja u ukupnom iznosu 45.416,44 kn za:

* potraživanja za koja se se dužnici pozvali na zastaru 14.634,50 kn
* potraživanja poslovnih subjekata brisanih iz registara 30.781,94 kn

**5. BILJEŠKE UZ IZVJEŠTAJ O OBVEZAMA NA DAN 31. PROSINCA 2018. GODINE**

|  |  |  |  |
| --- | --- | --- | --- |
| **SALDO OBVEZA 31.12.2018.** | **UKUPNO** | **DOSPJELO** | **NEDOSPJELO** |
| **6.029.575,62** | **11.957,50** | **6.017.618,12** |
| **OBVEZE ZA RASHODE POSLOVANJA** | **1.557.003,01** | **10.673,50** | **1.546.329,51** |
| OBVEZE ZA ZAPOSLENE | 177.762,77 | 0 | 177.762,77 |
| OBVEZE ZA MATERIJALNE RASHODE | 852.191,27 | 10.673,50 | 841.517,77 |
| OBVEZE ZA FINANCIJSKE RASHODE | 36.428,37 | 0 | 36.428,37 |
| OBVEZE ZA NAKNADE GRAĐANIMA | 7.789,72 | 0 | 7.789,72 |
| OBVEZE ZA KAPITALNE POMOĆI | 3.364,20 | 0 | 3.364,20 |
| OSTALE TEKUĆE OBVEZE | 479.466,68 | 0 | 479.466,68 |
| **OBVEZE ZA NABAVU NEFINANCIJSKE IMOVINE** | **927.095,41** | **1.284,00** | **925.811,41** |
| OBVEZE ZA NABAVU PROIZVEDENE IMOVINE | 927.095,41 | 1.284,00 | 925.811,41 |
| **OBVEZE ZA ZAJMOVE** | **3.545.477,20** | **0** | **3.545.477,20** |
| OBVEZE ZA ZAJMOVE BANKAMA | 3.545.477,20 | 0 | 3.545.477,20 |

**AOP 001 STANJE OBVEZA 1. SIJEČNJA**

Stanje obveza 1. siječnja 2018. godine iznosio je 5.751.353,53 kn.

**AOP 036 STANJE OBVEZA NA KRAJU IZVJEŠTAJNOG RAZDOBLJA**

Ukupne obveze na kraju izvještajnog razdoblja veće su 4,8% i iznose 6.029.575,62 kn, slijedom povećanja obveza za porez na dodanu vrijednost, temeljem evidentiranog prijenosa porezne obveze za izvršena kapitalna ulaganja, izgradnju javne rasvjete i građevinske radove na uređenju novog dječjeg igrališta.

**AOP 037 STANJE DOSPJELIH OBVEZA NA KRAJU IZVJEŠTAJNOG RAZDOBLJA**

Dospjele obveze na dan 31. prosinca 2018. godine iznose 11.957,50 kn, podmirene su u cijelosti u siječnju 2019. godine.

**AOP 090 STANJE NEDOSPJELIH OBVEZA NA KRAJU IZVJEŠTAJNOG RAZDOBLJA**

Nedospjele obveze na dan 31. prosinca 2018. godine iznose 6.017.618,12 kn, a sastoje se od obveza za rashode poslovanja 1.546.329,51 kn, za nabavu nefinancijske imovine 925.811,41 kn I obveze za zajmove 3.545.477,20 kn.

**AOP 094 OBVEZE ZA FINANCIJSKU IMOVINU**

Nedospjele obveze za financijsku imovinu čine 59% ukupno nedospjelih obveza. Početno stanje primljenih zajmova iznosi 4.244.379,89 kn, s osnove obveze po dugoročnom kreditu za izgradnju jaslica i dječjeg vrtića. U 2018. godini otplaćena su četiri obroka kredita u iznosu 639.999,92 kn.

Nakon ishođenja suglasnosti Vlade RH i provedenog postupka javnog nadmetanja Općina Baška se u 2010. godini dugoročno zadužila za izgradnju dječjeg vrtića u iznosu od 6.400.000,00 kn s valutnom klauzulom u EUR (880.557,11 €) iz sredstava HBOR-a iz programa kreditiranja obnove i razvitka komunalne infrastrukture. Rok vraćanja je 120 mjeseci. Otplata kredita vršit će se u 40 tromjesečnih rata, prva rata dospijeva 30. rujna 2014. godine, nakon počeka koji ističe 30. lipnja 2014. godine. Iznos rate je 21.726,51 € ili 159.999,98 kn. Kamatna stopa je nepromjenjiva, iznosi 3,65% godišnje, obračunava se i naplaćuje tromjesečno. Naknada za obradu zahtjeva o odobravanje korištenja kredita iznosi 0,8% (51.200,00 kn). Kao instrumenti osiguranja kredita predani su bjanko zadužnica, 5 komada bjanko akceptiranih mjenica, te hipoteka na nekretnini (k.č. 2249 k.o. Baška površine 1943 m²)

U 2010. godini povučene su dvije tranše u iznosu 5.981.658,60 kn. Treća (posljednja) tranša povučena je u veljači 2011. godine u iznosu 418.341,40 kn, sveukupno 6.400.000,00 kn (869.060,51 €).

U razdoblju od 2014. do 2018. godine otplaćeno je 18 obroka kredita u ukupnom iznosu 2.879.999,64 kn (391.077,18 €). Razlika otplate glavnice kredita za izgradnju DV primjenom tečaja na dan plaćanja za 2018. godinu iznosio je 4.160,07 kn. Efekt primjene valutne klauzule u promatranom razdoblju iznosio je 58.902,77 kn.

Stanje primljenih zajmova na kraju 2018. godine iznosi 3.545.477,20 kn (477.983,33 €).